implosiv behandling
Store norske leksikon,Psykologi,Klinisk psykologi
Implosiv behandling er en form for psykologisk behandling av fobisk angst. Personen bes forestille seg den (de) situasjon(er) han frykter mest. Dette fremkaller en intens angst som personen skal utholde inntil den gradvis glir over av seg selv.
Implosiv behandling skilles fra flooding ('oversvømmelse') hvor personen rent fysisk utsetter seg for det han frykter (for eksempel en edderkopp) og blir i situasjonen inntil angsten glir over.Behandlingene bygger på sosial læringsteori: ved å være i eller gjennomleve en fryktet situasjon helt til angsten er borte uten at det skjer noe alvorlig, lærer personen at situasjonen egentlig er ufarlig. Dermed kureres fobien. Les mer i Store norske leksikon eksponeringsbehandling fobi angst